Shtohen akuzat kundër Kinës për keqtrajtimin e ujgurëve
Vendet perëndimore shprehin shqetësim për gjendjen e të drejtave të njeriut të myslimanëve ujgurë.
Vendet perëndimore dhe grupe për të drejtat e njeriut i bënë thirrje Kinës të mërkurën të lejojë pa pengesa në Xinjiang shefin e agjencisë së OKB-së për të drejtat e njeriut, për të hetuar gjendjen e urgurëve dhe pakicave tjera myslimane. Ngjarja virtuale ishte organizuar nga Gjermania, Shtetet e Bashkuara dhe Britania dhe ishte mbështetur nga Kanadaja, Australia, Zelanda e Re dhe vende tjera evropiane. Vendet e perëndimit dhe grupe për të drejtat e njeriut akuzuan Kinën se po dërgon miliona ujgurë në kampe përqëndrimi. Qeveria kineze akuzohet edhe për shkelje të të drejtave të njeriut përmes torturës, punës së detyruar dhe sterilizimit me dhunë të grave. tha Linda Thomas-Greenflied, Ambasadore e Shteteve të Bashkuara në OKB. Pekini mohon ekzistencën e kampeve të përqëndrimit, duke thënë se objektet janë që kanë për qëllim ndalimin e përhapjes së ekstremizmit fetar dhe sulmet terroriste. Kina u kërkoi vendeve anëtare të OKB-së të refuzojnë pjesëmarrjen në këtë takim virtual. Madje ata bënë thirrje për anulimin e ngjarjes, duke thënë se është e nxitur politikisht. Megjithatë, një nga diplomatët e saj, këshilltari për të drejtat e njeriut në misionin e Kinës në OKB, mbajti një fjalim të shkurtër në seancë, ku deklaroi se ishte koha për të vërtetën. tha Guo Jiakun, këshilltar në misionin e Kinës në OKB. Michelle Bachelet, shefe e misionit të OKB-së për të drejtat e njeriut, ka kohë që i bën presion Pekinit për ta lejuar atë të vizitojë Xinjiang-un. Në fund të shkurtit, qeveria kineze tha se e kishte ftuar atë, por vizita nuk u realizua. Trajtimin e popullatës ujgure Shtetet e Bashkuara e cilësojnë si gjenocid. Në mars Uashingtoni vendosi sanksione ndaj disa zyrtarëve të Pekinit, masa që u ndoqën edhe nga Bashkimi Evropian. ShBA gjithashtu kufizoi tregtinë me rajonin Xinjiang, duke sanksionuar disa kompani kineze të akuzuara për abuzim me ujgurët përmes punës së detyruar.